गैजेट डेस्क। हुआवेई (Huawei) ने अपने हॉनर 7 स्मार्टफोन पर एंड्रॉइड 6.0 मार्शमैलो अपडेट रोलआउट कर दिया है। कंपनी ने अपने ऑफिशयल फेसबुक पेज में एक पोस्ट के जरिए इसकी जानकारी दी। इसके अलावा चाइनीज कंपनी श्याओमी भी अपने स्मार्टफोन पर एंड्रॉइड मार्शमैलो अपडेट करने वाली है। अपडेटिंग की टेस्टिंग प्रोसेस फिलहाल फाइनल स्टेज पर है।
हुआवेई हॉनर 7 के लिए रजिस्ट्रेशन
हुआवेई ने फेसबुक पोस्ट के नीचे एक नोट लिखा है। इसमें यूजर्स को ओवर द एयर अपडेट(OTA) के लिए रजिस्ट्रेशन लिंक दिया है। ओवर द एयर अपडेट के जरिए ही फोन में नया एंड्रॉइड सिस्टम अपडेट होता है। रजिस्ट्रेशन लिंक पर क्लिक कर एक फॉर्म खुलेगा जिसमें यूजर्स को अपने स्मार्टफोन का करंट एंड्रॉइड वर्जन, IMEI नंबर, ईमेल एड्रेस और कॉन्टैक्ट नंबर देना होगा। हालांकि कॉन्टैक्ट नंबर देना ऑप्शन्ल है। फॉर्म भरने के 24 से 28 घंटों में मार्शमैलो का अपडेट आ जाएगा
ऐसे करें अपडेट
अपडेट नोटिफिकेशन मिलने पर Yes download ऑप्शन पर क्लिक करें। इसके बाद इन्स्टॉल नाउ को सिलेक्ट करें। ऐसा करने से फोन नए वर्जन में अपडेट हो जाएगा। Settings' >'About phone' > 'System update' > 'Check Now' पर अपडेट को चेक कर सकते हैं।
hin_Deva hin_Deva hin_Deva hin_Deva hin_Deva